Robert Green

Robert Green (Chertsey, Ingalaterra, Erresuma Batua, 1980ko urtarrilaren 18a) futbolaria da. Atezain jokatzen du, Ingalaterrako Premier Leagueko Queens Park Rangers taldean.

Bizitza eta kirol ibilbidea 
Robert Green Chertseyn jaio zen, Ingalaterran, Erresuma Batuan, 1980ko urtarrilaren 18an.

Greenek Norwich City taldean hasi zuen bere karrera profesionala eta 1999ko apirilean egin zuen debuta 0-0 amaitu zen partida batean.

2004an, Norwich City taldea igoera bidean jartzea lortu zuen. Horrenbestez, Ingalaterrako selekziorako deitu zuten, Paul Robinson atezainaren ordezko.

2006ko maiatzean, West Ham United F.C. taldearen interesa piztu zuen eta 4 urteko kontratu bat sinatu zuen 2006ko abuztura arte.

2008an, Hammer of the Year izendatu zuten, West Hameko denboraldiko jokalari onena.

Selekzio nazionala 
Ingalaterrako futbol selekzio nazionalarekin 9 partida jokatu ditu, eta 2010eko Munduko Futbol Txapelketan ere parte hartu zuen britaniarren atea defendatuz. Akats ugari izan zituen, baina, nabarmenena, AEBen aurkako partidan egin zuen eta irudi horiek mundu osoa zeharkatu zuten. Akats horrek, hurrengo partidako titulartasunaz gain, txapelketaz geratzen zena ere galarazi zion.

Klubak

Kirol lorpenak

Erreferentziak 

Ingalaterrako futbolariak
Erresuma Batuko futbol atezainak
Queens Park Rangers FCeko futbolariak